《嘲茶山》
宋代·葛胜仲

吴兴紫笋，实产顾渚。唐昔底贡，阚山芽吐。隼旟出临，虎岩亲驻。

邻邦刺史，金匏相遇。木瓜堂前，穿云浥露。烹蒸包发，及春未暮。

天子称珍，分甘当路。今则不然，名毁势去。金沙弗湘，玉食弗御。

敷荣穷山，牢落谁顾。如女失宠，空闺自嫭。请以千金，买长门赋。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。